***ОБЩИНСКА ИЗБИРАТЕЛНА КОМИСИЯ-ХАРМАНЛИ***

**ПРОТОКОЛ №14**

**от проведено заседание на ОИК - Харманли на 24.09.2019 г.**

Днес, **24.09.2019** година в 17:30 часа се проведе заседание на назначената с Решение на ЦИК №926-МИ от 30.08.2019 г. ОИК-Харманли - за провеждане на изборите за общински съветници и за кметове на 27.10.2019 година. Присъстваха: Стела Георгиева Стратиева, Димка Иванова Стаматова, Янка Иванова Минова, Силвия Георгиева Георгиева, Галя Христова Аспарухова, Йорданка Трендафилова Христова, Теодора Петрова Димитрова, Стефания Добрева Иванова, Пенка Вълчева Каснакова– Димитрова, Мария Жекова Петрова, Милена Димитрова Господинова-Ванчева, Пенка Желева Аспарухова и Ваня Въкова Еджиева.

Заседанието се проведе при следния дневен ред :

1. Поправка на техническа грешка в Решение №57-МИ/23.09.2019 г. на ОИК-Харманли, относно регистрация на кандидатска листа за кмет на кметство в с. Болярски извор, община Харманли, по предложение на ПП ВМРО-БЪЛГАРСКО НАЦИОНАЛНО ДВИЖЕНИЕ за участие в изборите за общински съветници и кметове на 27 октомври 2019 г.
2. Регистрация на кандидатска листа за общински съветници в община Харманли, по предложение на партия ВОЛЯ за участие в изборите за общински съветници и кметове на 27 октомври 2019 г.
3. Процедура за определяне чрез жребий на реда за представяне на партиите, коалициите, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 27 октомври 2019 г.

Присъствали: 13, гласували „за“ – 13: Стела Георгиева Стратиева, Димка Иванова Стаматова, Янка Иванова Минова, Силвия Георгиева Георгиева, Галя Христова Аспарухова, Йорданка Трендафилова Христова, Теодора Петрова Димитрова, Стефания Добрева Иванова, Пенка Вълчева Каснакова–Димитрова, Мария Жекова Петрова, Милена Димитрова Господинова-Ванчева, Пенка Желева Аспарухова и Ваня Въкова Еджиева.

Против – няма.

**РЕШЕНИЕ**

**№65-МИ**

**ОТНОСНО:**Поправка на техническа грешка в Решение №57-МИ/23.09.2019 г. на ОИК-Харманли, относно регистрация на кандидатска листа за кмет на кметство в с. Болярски извор, община Харманли, по предложение на ПП ВМРО-БЪЛГАРСКО НАЦИОНАЛНО ДВИЖЕНИЕ за участие в изборите за общински съветници и кметове на 27 октомври 2019 г.

След извършена служебна проверка**,** ОИК-Харманли констатира грешка, а именно: в Решение №57-МИ/23.09.2019 г. на ОИК-Харманли, в едно от имената на кандидата за кмет на кметство в с.Болярски извор, е допусната следната техническа грешка, а именно: записано е „ Атанасов“, а следва да бъде: „**Анастасов**“, т.е. името посочено в Решение №57-МИ/23.09.2019 г. на ОИК-Харманли, следва да се чете Веселин Анастасов Терзиев.

На основание чл.87, ал.1, т.1 от ИК, ОИК - Харманли

**РЕШИ:**

Допуска поправка на техническа грешка в Решение №57-МИ/23.09.2019 г. на ОИК-Харманли, като в посоченото решение следва да се чете името**: Веселин Анастасов Терзиев.**

**Решението** да бъде публикувано незабавно на интернет страницата на ОИК-Харманли и поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№66-МИ**

**ОТНОСНО:**Регистрация на кандидатска листа за общински съветници в община Харманли, по предложение на партия ВОЛЯ за участие в изборите за общински съветници и кметове на 27 октомври 2019 г.

Постъпило е предложение за регистрация на кандидатска листа за общински съветници в община Харманли по предложение на партия ВОЛЯ с вх. №9 от 24.09.2019г. от регистъра за общински съветници за участие в изборите за общински съветници и за кметове на 27 октомври 2019г.

Към предложението са представени всички необходими документи - (приложение 63-МИ), 7 броя заявление-декларация (приложение 65-МИ), пълномощно.

На основание чл.85, ал.4, чл.87, ал.1 т.14 и чл.417 ал.1 от ИК, Общинска избирателна комисия-Харманли:

**РЕШИ:**

Регистрира кандидатска листа за общински съветници в община Харманли на партия ВОЛЯ за участие в изборите за общински съветници и кметове на 27 октомври 2019 г., както следва:

1 Галина Славова Георгиева

2 Тончо Стратиев Митев

3 Живко Димитров Желев

4 Камелия Радостинова Сиракова

5 Милко Лилянов Гемеджиев

6 Мария Делчева Димитрова

7 Милен Атанасов Перистеров

**Решението** да бъде публикувано незабавно на интернет страницата на ОИК-Харманли и поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№67-МИ**

**ОТНОСНО:** Процедура за определяне чрез жребий на реда за представяне на партиите, коалициите, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 27 октомври 2019 г.

На основание чл. 87, ал.1, т.1 и чл.196 ал.1 и ал.3 изр.1-во от ИК и във връзка с Решение №1097-МИ/13.09.2019 г. на ЦИК, Общинска избирателна комисия-Харманли:

**Р Е Ш И:**

**Регламентира следната процедура:**

1. Жребият се води от председателя на ОИК. При негово отсъствие жребият се провежда от заместник-председател или от секретаря.
2. В една кутия се поставят еднакви по размер непрозрачни пликове, всеки от които съдържа име на присъстващ член на ОИК и без плик с името на провеждащия жребия. Кутията се обозначава с надпис „ОИК“.
3. В друга кутия се поставят еднакви по размер непрозрачни пликове, всеки от които съдържа пълното или съкратеното наименование на партия, коалиция, местна коалиция или наименованието на инициативния комитет („ИК”) с имената на независимия кандидат, регистрирани пред ОИК поне за един вид избор и без да се повтарят. Наименованието на партията, коалицията или местната коалиция се изписват съгласно решението на ОИК за регистрация в частта относно наименованието за изписване в бюлетините в изборите за общински съветници и за кметове.

Кутията се обозначава с надпис „ПАРТИИ, КОАЛИЦИИ И НЕЗАВИСИМИ КАНДИДАТИ“.

1. Водещият жребия изтегля плик от първата кутия и обявява името на член на ОИК, който ще пристъпи към последователно теглене на пликове от втората кутия.
2. Определеният чрез жребия член на ОИК изтегля от втората кутия с надпис „ПАРТИИ, КОАЛИЦИИ И НЕЗАВИСИМИ КАНДИДАТИ“ последователно по един плик до изчерпването им. Поредността на изтеглените пликове определя и последователността на изявата на партията, коалицията, местната коалиция или инициативен комитет в диспутите по регионалния радио- и/или телевизионен оператор.
3. Тегленето на жребия се извършва публично и на него могат да присъстват представители на партиите, коалициите, местните коалиции и инициативните комитети, регистрираните от тях кандидати за участие в изборите за общински съветници и кметове на 27 октомври 2019 г., представители на регионалните радио- и телевизионни центрове на БНР и на БНТ и на представители на средствата за масово осведомяване.
4. Тегленето на жребия да се проведе на 25 септември 2019 г. от 17:30 часа в зала „Краезнание“ Културен център-Харманли с административен адрес гр.Харманли, бул. ,,България“ №13 Б-първия етаж.

**Решението** да бъде публикувано незабавно на интернет страницата на ОИК-Харманли и поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**СТЕЛА СТРАТИЕВА**

*Председател на ОИК*

**ДИМКА СТАМАТОВА**

*Секретар на ОИК*